JohanHeinsen/ENO huggingface dataset:
Aarhuus Stifts-Tidende, 1801-02-04
Bekiendtgiørelse. En fra Sabroe Bye paa Ristrup Gods i Aarhuus Amt, udfløttet Bondegaard af Hartkorn Ager og Eng 5 Tdr. 3 Skpr., lader Eieren, den 13de Martii førstkommende om Formiddagen Kl. 10, slet, ved offentlig Auction der i Gaarden opbyde til Bortsælgelse. Gaarden hvis Bygninger ere i Aaret 1794 af nye opbygte, er tillagt betydelig Eiendomme, saavel af Agerland, Engbund som og Tørvejord og Gierselhugst, der alt ligger beqvemt ved samme. Conditionerne ere forinden til Lysthavendes behagelige Eftersyn hos Forvalter Søndergaard paa Ristrup. Forder til 6 a 8 Stkr. Kreturer, er fra nu af indtil anstundende 1ste Maji at faae paa Constantinsborg, Uge- og Maanedsvis ligesom samme af Vedkommende maatte søges. Hvor et Huus med tilliggende 24 Tdr. Pløieland, 5 Tdr. Eng og Tørveskiær for sig selv udskiftet af alFelledsskab og ansat til Hartkorn 3 Skpr. 1 en halv Alb. underhaanden strax eller til Foraaret, er at faae tilkjøbs paa billige Vilkaar, (beliggende i Nærheden af Kiøbstederne Aarhuus og Skanderborg samt ved Skove og ferske Søer) anvises af : Storing, den 3die Febr. 1801. P. Schandorff. Han Mølle udi Ondsild Herred, hvis Mølleskyld er 1 Tdr. 1 Skp., og tilliggende Eiendom circa 2 Tdr. Hartkorn, bliver formedelst Skiftehold, efter Vedkommendes Forlangende, stillet til offentlig Auction førstkommende 16 Febr. Formiddag kl. 10 slet, og i Mangel af antageligt Bud, foretages derover 2den og 3die Auction den 20de og 24de f. M., da sidstmeldte Dag tillige auctioneres Møllens Besætning af Bester, Køer og Faar, saavelsom Gaardsredskab, samt Jndboe og Løsøre, hvoriblandt endeel gode Sengeklæder, godt Boeskab m.m. Til behagelig Efterretning, meldes, at Møllen er beliggende en fierdedeel Miil fra Mariager, Kiøbstæd, hvorfra, saavelsom og af omliggende Landsbyer, den har god Maaling. Mariager, den 26de Januarii 1801. H. Tetens, Auctions Directeur.
Aarhuus Stifts-Tidende, 1801-02-04
Paa det Dramatiske Selskabs sidste Ball paa Raadhuset, her i Aarhuus, er bleven tabt en moderne guld Ørenring, som man har spurgt skal være funden. Naar Finderen vil levere samme paa Adresse=Contoiret, kan han derfor vente en Douceur. Kokken Søren Loft i Aarhuus giver sig herved den Friehed at tilbyde sin Opvartning med Kaagning til Bryllupper, Barseler og andre honette Giestebuder her i Byen og andensteds. Saa kan og hos ham bekommes alle Slags brugelige Bagværker naar det i forveien bliver bestilt.
Aarhuus Stifts-Tidende, 1801-02-04
Da jeg Undertegnede agter mig til næste Randers Marked ligesom forhen, saa ville jeg paa det beste have mig til alle recommanderet, jeg modtager og, om forlanges, gammel Tin til Omstøbning, samt at lodde og reparere det gamle beskadigede imedens jeg er i Randers, jeg logerer hos Jens Peter Meilstrup, Gjørtler i Randers, boende ved Østerport. Aalborg, den 22de Januarii 1801. Andreas Schillerstrøm, Tinstøber.
Aarhuus Stifts-Tidende, 1801-02-04
Da Degnen for Torrild og Vedslet Meenigheder, her i Hads Herred hans Hustrue Hyppolite Petrine Niccoline Fohlmann ved Døden er afgangen, og Skifte efter hende berammet til 12te Ugersdagen den 11te Februarii førstkommende, saa indkaldes herved, i Følge Placaten af 26de Octbr. 1792, saavel Credi, som Deditorer til at ville behagelig indfinde sig formeldte Dag. de første for at giøre rede for deres Krav og de sidste for deres Fordring. Præstholm Præstegaard, den 20de Januarii 1801. P. B. Kaalund, Provst i Hads Herred,
Aarhuus Stifts-Tidende, 1801-02-04
Aarhuus Stift. Til førstkommende Juni Termin er af Ning Herreds Kasse 100 Rdr. at faae til Laans mod anordningsmæssig Pant, hos Herredsprovsten. Aarhuus, den 27de Januarii 1801.
Aarhuus Stifts-Tidende, 1801-02-14
Indenlandsk. Ved Frederichsværn i Norge saavelsom ved Laurvigen giøres adskillige Forsvarsanstalter.
Aarhuus Stifts-Tidende, 1801-02-14
Nogle Blokskibe ere allerede lagte ud igiennem Bommen ved Kbhvn.
Aarhuus Stifts-Tidende, 1801-02-14
Efter Rygtet har den svenske Regiering overladt Danmark for 400,000 Rdr. Skibstømmer fra Meklenborg, som der var kjøbt og tilhugget for svensk Regning.
Aarhuus Stifts-Tidende, 1801-02-14
Den Hamborger Correspondent beretter at den svenske Admiral Cronstedt forventes til Kbhvn, for i fornøden Tilfælde at aftale Søcoperationerne.
Aarhuus Stifts-Tidende, 1801-02-14
For de ved Kbhvns Universitet, i afvigte Aar udsatte Priisspørgsmaales Besvarelse, blev Præmier uddeelte til Stud. Mayer for det theologiske, til Stud. Winding for det philosophiske, til Stud. Tauber for det philologiske, til Stud. Møller for det juridiske og til Stud. Platou for det æstethiske. Paa det mathematiske, historiske og det medicinske indkom ingen Besvarelse. Rector Magnisicus Professor Tode celebererede Hs. Majestæts Fødselsdag den 5te paa Universitetet ved en Tale, hvortil af Professor Kiermf var indbuden ved et Program, som indeholdt flere Exempler paa : "at Mod ofte har reddet Folk af de største Farer."
Aarhuus Stifts-Tidende, 1801-02-14
Den 2den Febr. kom 2 Kongebaade med Munition til Kronborg Fæstning.
Aarhuus Stifts-Tidende, 1801-02-14
Nogle Lotser haver for nyelig seet 2 engelske Fregatter krydse paa Høiden af Christiansand.
Aarhuus Stifts-Tidende, 1801-02-14
Jmod en liden, men kostbar dansk Flaade, som er paa Hiem reisen fra Tranqvebar og som man formoder alt har passeret det gode Haabs Forbierg, er der udsendt en engelsk Eskadre.
Aarhuus Stifts-Tidende, 1801-02-14
Efter Jndberetning fra London af 30te Jan. vare den Gang i alt 26 danske Skibe indbragte til forskiellige Havne. Ligeledes haves under samme Dato den Efterretning, at Regieringen i Engeland har tilstaaet Mandskabet paa de stoppede danske og svenske Skibe de fornødne Diætpenge saalænge Embargoen vedvarer.
Aarhuus Stifts-Tidende, 1801-02-14
Tvende østersøiske Skibe som have kun 4 Dage været underveis fra London til Sundet, have medbragt den Efterretning at de danske Skibe i Engeland allerede skulle være friegivne. Formodentlig vil det snart blive oplyst, hvorvidt denne Beretning er rigtig eller ikke.
Aarhuus Stifts-Tidende, 1801-02-14
Efter Skrivelse fra Hamborg, har Kongen af Preussen tilkiendegivet Magistraten i Hamborg, at han, paa Grund af den Embargo der var lagt paa danske og svenske Skibe i de engelske Havne, saae sig nødsaget til at sperre Elven og Veseren for de engelske Skibe.
Aarhuus Stifts-Tidende, 1801-02-14
Priseraadet i Paris har frikiendt 3 danske Skibe, nemlig Ontil, Familie og Frederica; derimod har en fransk Kaper opbragt til Texelen, Skibet: Die Veranderung, som var bestemt til Lissabon. Den danske Consul i Amsterdam reclammerer det.
Aarhuus Stifts-Tidende, 1801-02-14
Vacance. Sognekaldet til Hobroe og Schiellerup, Meenigheder i Onsild Herred, anslaaet for 300 Rdr., hvortil Hs. Majestæt for bestandig haver Kaldsrettighed.
Aarhuus Stifts-Tidende, 1801-02-14
Aarhuus. J Anledning af den 28de Januarii dette Aar, som Kronprindsens Klub her i Byen efter Sædvane høitideligholdt, uddeelte Selskabet 68 Rdlr. til Byens Fattige.
Aarhuus Stifts-Tidende, 1801-02-14
At det har behaget Gud den 9de Febr. at bortkalde min Svigerfader Poul Hansen Nørgaard i sit Alders 72 Aar bekiendtgiøres for fraværende Slægt og Venner af F. Creutberg.
Aarhuus Stifts-Tidende, 1801-02-14
Paa førstkommende Onsdag begynder den sædvanlige Fasteprædiken her i Domkirken, og prædiker Hr. Hertel
Aarhuus Stifts-Tidende, 1801-02-14
Udenlandsk. Jtalien. Over Mayland haves fra Florenz følgende officielle Efterretning om Fiendtlighederne imellem Eisalpinerne og Neapolitanerne:
Aarhuus Stifts-Tidende, 1801-02-14
Natten imellem den 13de og 14de f. M. rykkede alle de ved Florenz staaende franske Tropper op, og marscherede i Forening med et cisalpinsk Korps mod Siena, hvor den neapolitanske General Damas allerede den 6te havde posteret sig med 4000 Mand. Den cisalpinske General Pino var den første som rykkede ind i Staden, i Spidsen af sit Husarregiment; Neapolitanerne bleve nu angrebne fra alle Sider og slagne overalt. Med et Tab af 600 Fanger, foruden Døde og Blesserede, maatte de rømme Byen, og, blottede for østerrigsk Understøttelse, trak de sig tilbage til Rom i største Skynding. Just som General=Brune den 16de havde sluttet Vaabenstilstanden i Treviso, ankom Brigade General Minotfra Paris til Brescia med en befaling fra den første Consul om at slutte Vaabenstiltand imod Afstaaelse af adskillige Fæstninger, blant hvilke ogsaa Mantua. Men da han endnu havde 40 Lieues til Treviso, kom han ikke førend Vaabenstilstanden allerede var undertegnet. Den 18de beskjød Franskmændene endnu Peschiera, og først den 19de forlod Østerrigerne den. Staden Verona har maattet betale de Franske en Contribution af 100,000 Ducater. Understøttet af Engelænderne behandler Regieringen paa Øen Sardinien med yderste Strenghed alle dem, der reclammere Landets constitutionsmæssige Privilegier. Adskillige Landsbyer som have modsadt sig Feudal-Fordringerne ere dømte til at udplyndres, til hvilken Execution man betiener sig, af et saakaldet engelsk forsisk Regiment.
Aarhuus Stifts-Tidende, 1801-02-14
Frankrig. Moniteuren har under 29de f. M. bekiendtgjort den italienske Vaabenstilstand med det ligesaa uventede som vigtige Tillæg: at Fæstningen Mantug skal overlades til de franske Tropper, i Følge en af Joseph Bonaparte og Grev Cobenzl i Luneville undertegnet Convention. Man paastaaer at den første Consul ikke ville have ratificeret Vaabenstilstanden uden paa Moniteuren bekiendtgiør ogsaa General Brunes udførlige Beretning om de sidste Krigsoperationer i Jtalien. Fiendens Tab, skriver han, bestaaer i alt af henimod 9000 Fanger, 8000 Døde og Saarede, 36 Kanoner, 3 Fahner og 2 Standarteer.
Aarhuus Stifts-Tidende, 1801-02-14
General Ondinet har adskillige Sammenkomster med den første Consul. En vis St. Regent er nyelig bleven arretteret som Medskyldig i Mordcomplottet. Cassationstribunalet har forkastet Cerachis, Arenas o. fl. Alpellation om Benaadelse paa Livet.
Aarhuus Stifts-Tidende, 1801-02-14
Den under Contreadmiral Gentheaumes Commando fra Brest udløbne Division siges nu at være bestemt til Brasilien, for at forekomme Engelænderne i Hensende til denne vigtige portugisiske Colonies Besiddelse. Breve fra Madrit melde: at Marqvis af Castel Franca er afreist derfra til Lissabon, for at opfordre det portugisiske Hof til at slutte Alliance med Spanien og Frankrig, og udjage alle i Portugal sig opholdende engelske Tropper og franske Emigrerte; i anden Fald erklæres Portugal Krig af det spanske Rige, der i saa Fald kan vente 30,000 Mand franske Hielpetropper.
Aarhuus Stifts-Tidende, 1801-02-14
Engeland. Den 2den aabnede Kongen Rigsparlementet med en meget vidtløftig Tale, hvori han forestilte det brittiske Riges nuværende, og mere end nogensinde tilforn, saare critiske Forfatning, og bevidnede Parlamentet sin Beroligelse og sin Tillid til sammes virksomme Understøttelse i at udfinde de nødvendige Forholdsregler for at kunne vedligeholde Landets Rettigheder og i særdeles den brittiske Søemagt, denne for det ærgierrige Frankrigs umættelige Ønsker hidindtil saa væsentlige Hindring. Hvad det russiske Hof angaaer, sagde han, da ere alle Forestillinger, jeg har gjort samme, i Henseende til den mod mine Undersaatter og deres Eiendomme udøvede voldsomme Behandling, blevne behandlede med Foragt og Ligegyldighed. Under disse Omstændigheder har dette Hofsluttet en Convention med Danmark og Sverrig, hvis Øiemed, i Følge en af de contraherende Magters egen Tilstaaelse, ene sigter til en Fremgangsmaade, der strider saavel mod mit Lands Rettigheder som dets Jnterresse. Under nærværende Forfatning ansaae jeg det altsaa for min Pligt, at vælge Midler der muelig kunne forebygge denne de foreenede Magters fælleds Hensigt, og vedligeholde mit Riges Agtelse, saa meget mere som jeg ikke har viist mig utilbøielig til at fornye det Forhold, jeg tilforn har staaet i til ovenmeldte Magter, saafremt samme kan bestaae med min Krones Ære og mine Undersaatters Sikkerhed. Han beklagede sig for Underhuset over den Nødvendig, hed han saae sig i ved nye Skatte at forøge sit Folks Byrder, men forsikrede tillige derhos, at han aldeles ikke tvivlede paa, enhver jo indsaae at Landets almindelige Sikkerhed gjorde denne Fremgangsmaade nødvendig. De, mine Herrer, sagde han til Overhuset, ville være ligesaa overbeviste om min kraftigste Medvirkning. til alt hvad der kan fremme mit Folks Vel og mit Lands indvortes Lyksalighed, som jeg har den fuldkomneste Tiltroe til Deres virksomste Bestræbelser for at opnaae dette fælleds vigtige Øiemed. Jntet skulle være mig kiærere end at vore nuværende Fiender ville sætte mig istand, til at tilveiebringe mine Undersaatter en almindelig Fred og alle de med samme forbundne Fordeele.
Aarhuus Stifts-Tidende, 1801-02-14
Hertugen af Montrosi paastod i Overhuset, at det ikke var den første Consuls alvorlige Ønske at tilveiebringe en almindelig Fred, siden han søgte at slutte separat Fred med det Wiener og Londonske Hof, og at dette desuden streed mod hans private Interresse, som den der attraaede intet mindre end en uindskrænket Magt. Og nu da Østerrig har seet sig nødt til at bryde sine med Engeland indgaaede Forpligtelser, og slutte separat Fred, tør Engeland ingenlunde undslaae sig for separate Underhandlinger. Frankrig sagde han er nu mægtigere end nogensinde tilforn, og synes ikke mindre ærgierrig. Engelands nærværende Forfatning kræver derfor den mueligste eendrægtige Anstrængelse for at opnaae en billig Fred og Befrielse fra saa herskesyg en Fiendes Overherredømme. Grev Fitzwilliam erklærede, at ingen følte meere end han Nødvendigheden i at tilægte sig Fred med saa gammel og uforsonlig en Fiende, og at han raadede til ikke at lade Modet falde i Henseende til nye Fiender, men paastod tillige at man burde giøre Forskiel, og at det var ligesaa ubilligt, som upolitisk at behandle Danmark og Sverrig paa samme Fod som Rusland. Det er Pligt at understøtte Kongen mod enhver Fiende, men man maae dog først søge ved Underhandlinger at faae dem til Venner: og just det Modsatte, sagde han, giør Ministeren. Han tilligemed flere paastod en nøiagtig Undersøgelse om Ministerens Forhold. I Underhuset paastod Hr. Grey: at saa vist han end billigede den mod Rusland valgte Fremgangsmaade, saameget misbilligede han samme fiendtlige Fremgangsmaade mod Danmark og Sverrig, og at disse 2de Potentaters med Rusland indgaaede Convention ingenlunge burde ansees for fiendtlige Hensigter mod Engeland, men kun som et Skridt, deres egen Sikkerhed gjorde nødvendigt. Han beviiste ved flere historiske Exempler, at Engeland tilforn ikke havde anseet slige af neutrale Magter indgaaede Conventioner for erklæret Fiendtlighed. At erklære de nordiske Magter Krig paastod han, var kun at tvinge dem til Coalition med Frankrig, hvis Magt derved vilde faae en betydelig Tilvext, og Aarsagen hvorfor Preussen ikke ligesaavel erklæres Krig, som Danmark og Sverrig, kom ene deraf at Ministerne var meer bange for Preussen en Danmark og Sverrig. Ogsaa hans Paastand paa Undersøgelse om Engelands Forhold til de fremmede Magter, fandt ikke bifald. Den engelske Hoftidende leverede den 31te f. M. en Kongl. Proclamation, at ingen i Engeland maae indtil videre betale den med russiske, danske og svenske Skibe accorderede Fragt enten i Vexler eller Penge.
Aarhuus Stifts-Tidende, 1801-02-14
J Hull kan aldeles ingen Assecurance faaes paa Skibe til Hamburg da Elben er usikker. En der liggende seilfærdig Convoyflaade til Hamburg tør paa Grund deraf ikke afseile.
Aarhuus Stifts-Tidende, 1801-02-14
Ministerialtidenden har bestemt tilintetgjort det udspredte Rygte, at Minister Pitt skulle have søgt, sin Afskeed.
Aarhuus Stifts-Tidende, 1801-02-14
Det hedder nu at man ganske har opgivet Haabet om den egyptiske Expedition, da General Abercromby ved sine Recognitionskibe har erfaret at de Franske have befæstet alle Kyststæderne særdeles stærkt.
Aarhuus Stifts-Tidende, 1801-02-14
De seeneste Efterretninger fra Nordamerica melde at Jefferson og Burr har havt lige Stemmer til Præsidentskabet. Det tilfalder altsaa Repræsentanthuset at bestemme hvem af dem der skal være Præsident.
Aarhuus Stifts-Tidende, 1801-02-14
Admiral Nelson har nu combineret sig med Kanalflaaden.
Aarhuus Stifts-Tidende, 1801-02-14
Tydskland. Den 20de f. M. ankom til Wien Courerer fra Paris og Luneville. Deres Ankomst foranledigede strax det Rygte, at Freden allerede var underskrevet. Dog vedligeholder Regieringen endnu sin Taushed angaaende denne Sag.
Aarhuus Stifts-Tidende, 1801-02-14
Efter Breve fra Wien er en Revolution udbrudt i Neapel og Hertugen af Parma udnævt til Konge. Alle Beretninger fra Over=Østerig gienlyde af Jammerskrig over Jndvaanernes trykkende Elendighed siden de franske Troppers Ankomst til disse Egne. J Særdeleshed klager Welsch Tyrolerne over Franskmændenes umættelige Fordringer.
Aarhuus Stifts-Tidende, 1801-02-14
J Roveredo har de Franske fordret 300,000 Gylden, foruden Klæde og Levnetsmidler. Deputationen til General Moreau fra Schwaben har dog udvirket saameget, at Contributionen for denne Kreds er nedsadt fra 850000 til 700000. Ogsaa Staden Regensburg, har faaet Nedsættelse i sin Contribution.
Aarhuus Stifts-Tidende, 1801-02-14
Spanien. Den franske General Baciochi er bleven Adjutant hos den til Generalissimus for Landmagten udnævnte Fredsyrste. Flere spanske Tropper rykke nu mod Grændserne af Portugal, for i Tilfælde at dette Rige ikke ophæver sin Alliance med Engeland, da at staae færdige til Angreb. Adskilligt. Den Dunkirker Kaper Chasseur, før hvis Opbringelse det engelske Admiralitet havde udsat en Præmie af 600 Pd. Sterl., er bleven saa heftig angre den af 2 engelske Cuttere i Pas de Calais, at den maatte løbe paa Land, og tilsatte derved Skibet og den største Deel af Mandskabet.
Aarhuus Stifts-Tidende, 1801-02-14
J den 820de Trækning i Kbhvn, er udtrukken følgende Nummere: 38. 32. 25. 20. 21.
Aarhuus Stifts-Tidende, 1801-02-14
Bekiendtgiørelser. De höie og respective Herrer InterresF. S. sentere i Aarhuus Fiskerie-Selskab, anmodes herved, at de behagelig ville lade, modtage de af Selskabets Directeurer udstædte Actiebreve imod Indskuddets Betaling til Toldkasserer Lund, hver Mandag og Torsdag Formiddag fra Kl. 9 til 11, og hvormed giøres Begyndelse förstkommende Mandag den 16de hujus Aarhuus, den 11te Febr. 1801. Directionen. Til Bogtrykkeriet er allerede indleveret Studentens Schousteds i Aalborg holdte Prediken over en Misdæders Henrettelse den 1ste Febr. til Aftensang paa Søndagen Sexagesima, som da den i sidste Aalborger Tidende offentlig er bleven spurgt efter, saa erlanges samme herfra Aarhuus Bogtrykkerie om 14 Dage. Aarhuus, den 14de Febr. 1801. Schousted.
Aarhuus Stifts-Tidende, 1801-02-14
Atter er en Transport af Østers hidkommen, hvoraf kan bekommes hos J. Kieruls.
Aarhuus Stifts-Tidende, 1801-02-14
Alle de som maatte have noget at fordre efter min afdøde Fader Borger og Maler Christian Bruun heri Byen, indkaldes herved med 12 Ugers Varsel at anmelde og beviisliggjøre deres havende Fordringer for Undertegnede Kiøbmand Jens Raae. Ligeledes indkaldes de som til bemeldte Afdøde maatte være noget skyldig inden ovenanførte Tids Forløb at betale samme. Aarhuus, den 14de Februarii 1801. Anne Johanne Bruun, som Curator Jens Raae.
Aarhuus Stifts-Tidende, 1801-02-14
Torsdagen den 19de Fedcuarii førstkommende Eftermiddagen Kl. 2 bliver udi afgangne Maler Christian Bruuns Stervboe bag Klosteret her i Byen foretaget og holdet offentlig Auction over samme Stervboes Meubler og Effecter, som ere, Kakkelovne, Chatoller, Dragkister og endeel betydelige udstukne kostbare Kobberplader, samt andre Skilderier m. m., paa de Conditioner som da skal blive bekiendtgjort, thi ville de Lysthavende foranførste Tid og Sted sig behagentlig indfinde. Aarhuus, den 14de Febr. 1801.
Aarhuus Stifts-Tidende, 1801-02-14
En Barbeersvend anvises en god Condition, naar han melder sig hos Undertegnede. Joh. Hin. Stampe, i Randers.
Aarhuus Stifts-Tidende, 1801-02-14
Jmellem Aarhuus og Frisenborg Gods, er af en Reisende fra Aarhuus, enten paa en af Herregaardene eller i en af Bøndergaardene formodentlig ved Udpakning, forglemt et Mærskums Pibehoved med Sølvbeslag, med et N. paa Laaget og en Rør ved. Piben var indsvøbt i et sort Taftes Tørklæde, et Par Bomulds Strømper og en Skiorte, som var indbunden i et hvid Tørklæde. Hvem som leverer den paa Adresse-Contoiret i Aarhuus, loves en billig Douceur.
Aarhuus Stifts-Tidende, 1801-02-14
J Følge høie Øvrigheds Ordre, bliver paa Bierre Hatting Herreders og Boller Birkes Tingsted i BierreBye, Weile Amt, næste Mandag den 9de Martii om Formiddagen Kl. 10 slet, foretaget offentlig Licitation over et nye Arresthuses Opførselse ved bemeldte Tingsted, indrettet til 4 Arrester samt en civil Arrest. Thi ville Liebhaberne behage bemeldte Dag, Til og Sted dennem at indfinde, hvor Conditionerne, med Tegninger og Overslagene, bekiendtgiøres, og kan forinden faaes til Eftersyn hos os Undertegnede. Boller og Horsens, den 10de Februarii 1801. N. Borch, Tolstrup, Herredsfoged. Raadmand og Birkedommer.
Aarhuus Stifts-Tidende, 1801-02-14
Da mine Børn og Svogere, uforskyld, R. G. af mig imod dem, havde sidste Aar, efter Ansøgning, faaet mig gjort Umyndig til Selvraadighed over mit i mine yngere Aar med stor Flid og Sparsommelighed, paa lovlig Maade forhvervede Eiendomme. Saa paa Grund af mine Børns stridige Forhold og Opførsel imod mig, samt Tilbageholdelse af hvad jeg er tillagt, at jeg har ofte lidt Nød og Mangel paa min Underholdning, er jeg igien af vores høigunstige Øvrighed og Amtmand S. T. Hr. Kammerherre de Morgenstierne naadigst bleven selvraadig over hvad jeg er eiende, ligesom en anden myndig Mand. Dette bliver herved bekiendtgjort af mig. Sønder=Galten, den 6te Februarii 1801. Rasmus Jensen Gammelgaard.
Aarhuus Stifts-Tidende, 1801-02-14
En blakhielmet Stud i 4de Aar med en hvid Strib need paa høire Side, uden videre Mærke, er af mig Underskrevne optaget paa Forder. Eiermanden til samme kan, imod alle Omkostningers Erstatning, erholde bemeldte Stud. Han Møllen ved Ebbeltoft. R. Qvist.
Aarhuus Stifts-Tidende, 1801-02-14
At mit Apothek er, af S. T. Hr. Doctor og StiftsPhysicus Hahn bleven visiteret den 16de Januarii dette Aar, hvilket kan sees af hosfølgende Attest, som efter S. T. Hr. Doctorens givne Tilladelse indføres i disse Tidender. "Ved Visitationen af Hr. Dahls Apotheli Greenaae, forefandtes Simplicia saavelsom Composita ret gode, den til et velordnet Apothek nødvendige Indretning af Laboratorium og Materialkammer, istandsættes med det første. Egnens Beboere kan sikker, i fornøden Tilfælde betiene sig af Hr. Apotheker "Dahls Vahre i Grenaae; som bevidnes af Greenaae, den 16de Jan. 1801. Hahn. Dette indføres, fordi enhver af mine Velyndere, som vil unde mig deres Handel, deraf kan see i hvad Tilstand mit Apothek nu er. C. A. Dahl.
Aarhuus Stifts-Tidende, 1801-02-18
Indenlandsk. Den 7de d. M. er Orlogskibet Elephanten paa 70 Kanoner lagt ud paa Kbhvns Rhede som Blokskib, under Capitain von Thuns Commando.
Aarhuus Stifts-Tidende, 1801-02-18
J Følge befaling fra Oeconomie= og Commerce-Collegiet maae ingen danske Skibe udklareres til Vester eller Nord=Havet eller længere fraliggende Farvande førend nærmere Ordre.
Aarhuus Stifts-Tidende, 1801-02-18
Man har tilforladelig Efterretning om at Misforstaaelsen mellem Rusland og Danmark nu ganske er hævet. Til det theologiske Facultet og samtlige Biskopper i Danmark og Norge, er under 13de d. M. udfærdiget et Rescript igiennem det Danske Cancellie, hvorved Hs. Majestæt har anordnet: at, da det i Overeensstemmelse med Hensigten og Værdigheden af den offentlige Religions Underviisning, ansees gavnligt at indskrænke den, unge umodne Studentere hidtil forundte Tilladelse, at betræde Prædikestolen, ingen for Fremtiden maae tilstædes Adgang til Prædikestolen, uden den som virkelig har studeret ved Kbhvns Universitet og kan fremvise paalidelidelige Attester saavel om hans Flid i at besøge de vigtigste philosophiske og theologiske Forelæsninger, samt hans Fremgang i disse Videnskaber.
Aarhuus Stifts-Tidende, 1801-02-18
I Helsingøer oprettes et Friekorps, der allerede bestaaer af 150 Mand.
Aarhuus Stifts-Tidende, 1801-02-18
I Øresund er nylig strandet et engelsk og et amerikansk Skib.